Rygte: Pixel 7a får markant bedre kamera

Nyt formodet information om Google Pixel 7a er sluppet ud, hvor det siges at den bla. får et markant bedre kamera.

Den nuværende Pixel 6a er Googles bud på en telefon i mellemklassen. Sammenlignet med topmodellerne Pixel 7 og Pixel 7 Pro, er der dog en del kompromisser.

Dette ser efterfølgeren ud til at ændre lidt på, ifølge et nyt rygte på Twitter.

Bedre kamera og skærm

Det primære kamera i Pixel 7a siges nemlig at blive opgraderet til en 64MP Sony IMX787 sensor, hvor Pixel 6a har en aldrende 12MP IMX363 sensor. Ultrawide-kameraet får også et løft, baseret på IMX712 sensoren.

Skærmen i Pixel 7a får endelig også et 90 Hz Full HD display, modsat 60 Hz i Pixel 6a. Trådløs opladning er ligeledes også ombord, men siges dog at være begrænset til små 5 watt. Chippen bliver sandsynligvis Googles Tensor G2, men det er endnu ikke bekræftet.

Præcis hvornår telefonen lanceres, nævnes ikke.

Læs også: LG fremviser avanceret strækbart display

Rygte: Pixel 7a får markant bedre kamera